温庭筠词选

菩萨蛮 菩萨蛮 菩萨蛮 菩萨蛮 菩萨蛮 杨柳枝 更漏子 更漏子 更漏子 更漏子 梦江南 梦江南 杨柳枝 柳枝 杨柳枝 杨柳枝

菩萨蛮
南园满地堆轻絮，愁闻一霎清明雨。雨后却斜阳，杏华零落香。
无言匀睡脸，枕上屏山掩。时节欲黄昏，无聊独倚门。

菩萨蛮
宝函钿雀金鸂鶒，沉香阁上吴山碧。杨柳又如丝，驿桥春雨时。
画楼音信断，芳草江南岸。鸾镜与花枝，此情谁得知？

菩萨蛮
玉楼明月长相忆，柳丝袅娜春无力。门外草萋萋，送君闻马嘶。
画罗金翡翠，香烛销成泪。花落子归啼，绿窗残梦迷。

菩萨蛮
小山重叠金明灭，鬓云欲度香鳃雪。懒起画蛾眉，弄妆梳洗迟。
照花前后镜，花面交相映。新帖绣罗襦，双双金鹧鸪。

菩萨蛮
水精帘里颇黎枕，暖香惹梦鸳鸯湖。江上柳如烟，雁飞残月天。
藕丝秋色浅，人胜参差剪。双鬓隔香红，玉钗头上风。

杨柳枝
织锦机边莺语频，停梭垂泪忆征人。塞门三月犹萧索，纵有垂杨未觉春。

更漏子
星斗稀，钟鼓歇，帘外晓莺残月。兰雾重，柳风斜，满庭堆落花。
虚阁上，倚阑望，还似去年惆怅。春欲暮，思无穷，旧歌如梦中。

更漏子
柳丝长，春雨细，花外漏声迢递。惊塞雁，起城鸟，画屏金鹧鸪。
香雾薄，透帘幕，惆怅谢家池阁。红烛背，绣帘垂，梦长君不知。

更漏子
玉炉香，红烛泪，偏照画堂秋思。眉翠薄，鬓云残，夜长衾枕寒。
梧桐树，三更雨，不道离情正苦。一叶叶，一声声，空阶滴到明。

更漏子
杏花含露团香雪，绿杨陌上多离别。灯在月胧明，觉来闻晓莺。
玉钩褰翠幕，妆浅旧眉薄。春梦正关情，镜中蝉鬓轻。

梦江南
千万恨，恨极在天涯。山月不知心里事，水风空落眼前花，摇曳碧云斜。

梦江南
梳洗罢，独倚望江楼。过尽千帆皆不是，斜晖脉脉水悠悠，肠断白苹洲！

杨柳枝
宜春苑外最长条，闲袅春风伴舞腰。正是玉人肠断处，一渠春水赤栏桥。

柳枝
苏小门前柳万条，毵毵金线拂平桥。黄莺不语东风起，深闭朱门伴舞腰。

杨柳枝
馆娃宫外邺城西，远映征帆近拂堤。得王孙归意切，不关芳草录萋萋。

杨柳枝
雨雨黄鹂色似金，袅枝啼露动芳音。春来幸自长如线，可惜牵缠荡子心。

灵石岛制作